CELEX: 32013R1059
Language: et
Date: 2013-10-29 00:00:00
Title: Komisjoni rakendusmäärus (EL) nr 1059/2013, 29. oktoober 2013 , milles käsitletakse Saccharomyces cerevisiae MUCL 39885 valmistise lubamist nuumveiste söödalisandina ning millega muudetakse määrust (EÜ) nr 492/2006 (loa omanik Prosol SpA)  EMPs kohaldatav tekst

31.10.2013   
            
            
               ET
            
            
               Euroopa Liidu Teataja
            
            
               L 289/30
            
         KOMISJONI RAKENDUSMÄÄRUS (EL) nr 1059/2013,
   29. oktoober 2013,
   milles käsitletakse Saccharomyces cerevisiae MUCL 39885 valmistise lubamist nuumveiste söödalisandina ning millega muudetakse määrust (EÜ) nr 492/2006 (loa omanik Prosol SpA)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite ümberhindamine.
            
         
               (2)
            
            
               Komisjoni määrusega (EÜ) nr 492/2006 (3) anti direktiivi 70/524/EMÜ kohaselt tähtajatu luba kasutada nuumveiste puhul Saccharomyces cerevisiae MUCL 39885 valmistist söödalisandina. Vastavalt määruse (EÜ) nr 1831/2003 artikli 10 lõike 1 punktile b kanti see valmistis hiljem olemasoleva tootena söödalisandite registrisse.
            
         
               (3)
            
            
               
                  Saccharomyces cerevisiae MUCL 39885 valmistise kasutamine oli kümneks aastaks lubatud ka emiste puhul komisjoni määrusega (EÜ) nr 896/2009, (4) lüpsilehmade ja hobuste puhul komisjoni määrusega (EL) nr 1119/2010 (5) ning võõrutatud põrsaste puhul komisjoni määrusega (EL) nr 170/2011 (6).
            
         
               (4)
            
            
               Määruse (EÜ) nr 1831/2003 artikli 10 lõike 2 alusel ja koostoimes kõnealuse määruse artikliga 7 on esitatud kõnealuse valmistise kui nuumveiste söödalisandi ümberhindamise taotlus, milles taotletakse kõnealuse söödalisandi klassifitseerimist söödalisandite kategooriasse „zootehnilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis oma 13. märtsi 2013. aasta arvamuses (7) järeldusele, et kavandatud kasutustingimuste korral ei avalda Saccharomyces cerevisiae MUCL 39885 valmistis kahjulikku mõju loomade ja inimeste tervisele ega keskkonnale ning et selle kasutamine parandab lõplikku kehakaalu, söödaväärindust ja kaalu keskmist päevast juurdekasvu. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsi meetodi kohta.
            
         
               (6)
            
            
               
                  Saccharomyces cerevisiae MUCL 39885 valmistise hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Määruse (EÜ) nr 1831/2003 alusel uue loa andmise tõttu tuleb määrusest (EÜ) nr 492/2006 välja jätta Saccharomyces cerevisiae MUCL 39885 valmistist käsitlevad sätted. Määrust (EÜ) nr 492/2006 tuleks seepärast vastavalt muuta.
            
         
               (8)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (9)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 492/2006 II lisast jäetakse välja kanne E 1710, söödalisand: Saccharomyces cerevisiae MUCL 39885.
   Artikkel 3
   Lisas nimetatud valmistist ja seda valmistist sisaldavat sööta, mis on toodetud ja märgistatud enne 19. maid 2014 kooskõlas enne 19. novembrit 2013 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).
   
      (3)  Komisjoni määrus (EÜ) nr 492/2006, 27. märts 2006, teatavate söödalisandite ajutiste ja alaliste kasutuslubade kohta (ELT L 89, 28.3.2006, lk 6).
   
      (4)  Komisjoni määrus (EÜ) nr 896/2009, 25. september 2009, milles käsitletakse söödalisandi Saccharomyces cerevisiae MUCL 39885 uue kasutusviisi lubamist emiste söödas (loa omanik Prosol S.p.A.) (ELT L 256, 29.9.2009, lk 6).
   
      (5)  Komisjoni määrus (EL) nr 1119/2010, 2. detsember 2010, milles käsitletakse Saccharomyces cerevisiae MUCL 39885 lubamist lüpsilehmade ja hobuste söödalisandina ning millega muudetakse määrust (EÜ) nr 1520/2007 (loa omanik Prosol SpA) (ELT L 317, 3.12.2010, lk 9).
   
      (6)  Komisjoni määrus (EL) nr 170/2011, 23. veebruar 2011, milles käsitletakse Saccharomyces cerevisiae MUCL 39885 lubamist (võõrutatud) põrsaste söödalisandina ning millega muudetakse määrust (EÜ) nr 1200/2005 (loa omanik Prosol SpA) (ELT L 49, 24.2.2011, lk 8).
   
      (7)  EFSA Journal (2013); 11 (4): 3174.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Kolooniaid moodustavate osakeste (CFU) arv täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1710
               
               
                  Prosol S.p.A
               
               
                  
                     Saccharomyces cerevisiae MUCL 39885
               
               
                  
                               
                           
                           
                              
                                 Söödalisandi koostis
                              
                              Valmistis Saccharomyces cerevisiae MUCL 39885,
                              mis sisaldab
                              pulbrit: 1 × 109 CFU/g söödalisandit
                              tahkel kujul
                           
                        
                               
                           
                           
                              
                                 Toimeaine kirjeldus
                              
                              
                                 Saccharomyces cerevisiae MUCL 39885 elujõulised rakud
                           
                        
                               
                           
                           
                              
                                 Analüüsimeetod
                                  (1)
                              
                              Arvu määramine: süviskülvimeetod, kasutades klooramfenikool-glükoos-pärmiekstrakti agarit (EN15789:2009)
                              Identifitseerimine: polümeraasi ahelreaktsioon
                           
                        
               
                  Nuumkari
               
               
                  —
               
               
                  4 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Söödalisandi väikseim soovitatav sisaldus looma kohta päevas: 3,6 × 1010 CFU.
                           
                        
                              3.
                           
                           
                              Kasutajate ohutus: käitlemisel kasutada kaitseprille ja kindaid.
                           
                        
               
                  19. november 2023
               
            
         (1)  Analüüsimeetodite andmed on kättesaadavad referentlabori veebilehel:http://irmm.jrc.ec.europa.eu/EURLs/EURL_feed_additives/Pages/index.aspx